বগুড়া সংবাদ ডটকম (দুপচাঁচিয়া প্রতিনিধি আবু রায়হান) : দুপচাঁচিয়া উপজেলা ইমাম মোয়াজ্জিন সমিতির আয়োজনে সন্ত্রাস, মাদক ও জঙ্গিবাদ দমনে “ইমামদের ভুমিকা শীর্ষক” আলোচনা সভা শনিবার সকালে উপজেলা প্রশাসন জামে মসজিদে অনুষ্ঠিত হয়েছে। এ উপলক্ষে এক আলোচনা সভা সমিতির সভাপতি আলহাজ মাও: আজিজুর রহমানের সভাপতিত্বে ও সাধারণ সম্পাদক মাও: তাজুল ইসলামের পরিচালনা অনুষ্ঠিত হয়। সভায় বক্তব্য রাখেন দুপচাঁচিয়া পৌর মেয়র বেলাল হোসেন, উপজেলা আ’লীগের সাধারণ সম্পাদক আলহাজ ফজলুল হক, থানার প্রতিনিধি এসআই আব্দুস সালাম, উপজেলা কমিউনিটি পুলিশিং ফোরামের সভাপতি আব্দুল বাছেদ, উপজেলা ইমাম মোয়াজ্জিন সমিতির সহ-সভাপতি অধ্যক্ষ মাও: ইউসুফ আলী, দুপচাঁচিয়া সদর ইউনিয়ন ইমাম মোয়াজ্জিন সমিতির সভাপতি হাফেজ দেলোয়ার হোসেন, জিয়ানগর ইউনিয়ন সভাপতি মাও: রমজান আলী, চামরুল ইউনিয়ন সভাপতি মাও: আব্দুল গোফ্ফার, গোবিন্দপুর ইউনিয়ন সভাপতি মাও: ফাসিউল ইসলাম, গুনাহার ইউনিয়ন সাধারণ সম্পাদক মাও: ফরহাদ হোসেন প্রমুখ। এদিন দুপচাঁচিয়া উপজেলা ইমাম মোয়াজ্জিন সমিতির কল্যান ট্রাষ্ট থেকে সমিতির ২৪০জন সদস্যদের মাঝে ১লক্ষ ১৫হাজার টাকা সম্মাননা ভাতা প্রদান করা হয়।